CONSILIUL ORĂŞENESC ORHEI PROIECT

 DECIZIE

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu privire la bazinul acvatic al oraşului Orhei

 În temeiul Legii privind administraţia publică locală nr.436-XVI din 28.12.2006, art.3 alin (2), art.14, alin.(3), art.8 al Legii nr.523-XIV din 16.07.1999 cu privire la proprietatea publică a unităţilor administrativ teritoriale, pornind de la domeniile de activitate ale autorităţilor administraţiei publice de nivelul I, luînd în consideraţie că lacul orăşenesc este un obiect de menire socială care se află pe teritoriul oraşului Orhei, la fel şi faptul că bazinul acvatic şi barajul cu construcţiile hidrotehnice au fost construite din sursele locale cu aportul locuitorilor oraşului, avînd în vedere că barajul şi construcţiile hidrotehnice au nevoie de întreţinere şi reparaţie permanentă pentru a nu pune în pericol securitatea locuitorilor şi a evita pericolul iminent de inundaţii, în interesul major al locuitorilor oraşului,

**CONSILIUL ORĂŞENESC ORHEI D E C I D E:**

1.Se acceptă retrocedarea în proprietatea oraşului Orhei a bazinului acvatic (barajul cu construcţiile hidrotehnice şi heleşteul), cu teren sub ape cu suprafaţa 40 ha transmis în folosinţa Societăţii Vînătorilor şi Pescarilor din Republica Moldova prin Dispoziţia nr.55-p din 25.02.1979 a Sovietului Miniştrilor al RSSM.

 2.Se solicită Guvernului Republicii Moldova să excludă din lista bazinelor acvatice transmise Societăţii Vînătorilor şi Pescarilor din Republica Moldova pentru organizarea gospodăriilor de pescuit sportiv şi amatori prin modificarea Dispoziţiei Sovietului de Miniştri al Republicii Sovietice Socialiste Moldoveneşti din 26 februarie 1979 şi anume să excludă din anexa nr.1 a Dispoziţiei nominalizate poziţia „Orhei, bazinul acvatic al oraşului Orhei, 40” .

 3.Se obligă autoritatea executivă a Consiliului orăşenesc Orhei să întreprindă acţiunile respective pentru executarea prezentei decizii şi reîntoarcerea în proprietatea oraşului a bazinului acvatic (barajul cu construcţiile hidrotehnice şi heleşteul).

 4.Controlul asupra executării prezentei decizii revine Primarului oraşului Orhei Ilan ŞOR.

Viceprimar or. Orhei Igor GRIGORIEV

Viceprimar or. Orhei Valerian CRISTEA

Viceprimar or. Orhei Reghina APOSTOLOVA

Specialist (jurist)

**Autor:**

Secretar al

Consiliului orăşenesc Orhei Ala Buracovschi